OzLabs/hebrew-wiki-articles huggingface dataset:
עונת 1974/1975 בליגת המשנה ההולנדית

עונת 1974/1975 בליגת המשנה ההולנדית הייתה העונה ה-19 של ליגת המשנה ההולנדית, שהיא הליגה השנייה בכדורגל בהולנד.
בסיום עונה זו, מועדון הכדורגל איינדהובן וניימכן העפילו לליגה הראשונה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, ניימכן וחרונינגן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

הליגה כללה 19 קבוצות לאחר שוולוויקרס ששיחקה בליגה בעונה שעברה התמזגה לתוך פ.צ. אמסטרדם ונמחקה מהליגה.
==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||ניימכן
 ||36||15||18||3||50||23||27||48||rowspan=1 align=right|העפלה לליגת העל
|-bgcolor=#09DWAf
|2.||חרונינגן
 ||36||21||6||9||63||40||23||48||rowspan=3 align=right|העפלה לפלייאוף הדירוג
|-bgcolor=#09DWAf
|3.||ויטסה ארנהם
 ||36||18||9||9||64||40||24||45
|-bgcolor=#09DWAf
|4.||זוולה
 ||36||17||11||8||50||35||15||45
|-
|5.||פנלו 03
 ||36||16||13||8||59||30||29||43
|-bgcolor=#09DWAf
|6.||מועדון הכדורגל איינדהובן
 ||36||16||11||9||59||37||22||43||rowspan=1 align=right|העפלה לפלייאוף הדירוג
|-
| 7.||הירנפיין
 ||36||17||8||11||47||34||13||42
|-
| 8.||פולנדם
 ||36||15||8||13||56||46||10||38
|-
| 9.||פורטונה סיטארד
 ||36||15||8||13||44||35||9||38
|-
| 10.||דן בוס
 ||36||11||14||11||41||48||7-||36
|-
| 11.||הראקלס אלמלו
 ||36||11||13||12||49||56||7-||35
|-
|12.||אמרספורט
 ||36||9||12||15||37||46||9-||30
|-
| 13.||קמבור
 ||36||10||10||16||43||57||14-||30
|-
| 14.||וילם II
 ||36||12||5||19||42||51||9-||29
|-
| 15.||סחידאם
 ||36||9||10||17||34||52||18-||28
|-
| 16.||פ.צ. פלארדנינגן
 ||36||10||8||18||34||56||22-||28
|-
| 17.||דורדרכט
 ||36||9||9||18||40||60||20-||27
|-
| 18.||הלמונד ספורט
 ||36||9||9||18||28||49||21-||27
|-
| 19.||פיינדאם
 ||36||9||6||21||31||76||45-||24
|}

===פלייאוף הדירוג===
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||מועדון הכדורגל איינדהובן
 ||6||5||0||1||16||5||11||10||rowspan=1 align=right|העפלה לליגת העל
|-
|2.||חרונינגן
 ||6||3||0||3||10||9||1||6
|-
|3.||ויטסה ארנהם
 ||6||2||0||4||12||13||1-||4
|-
|4.||זוולה
 ||6||2||0||4||3||14||11-||4
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1974
קטגוריה:תחרויות כדורגל ב-1975
The Last Song

"The Last Song" (בעברית: השיר האחרון; במקור: "Song for 1992"<ref>Bernardin, C. and Stanton, T. Rocket Man: The Encyclopedia of Elton John, pp 182-183, Greenwood Press, 1995</ref>) הוא סינגל של הזמר הבריטי, אלטון ג'ון. השיר שיצא ב-6 באוקטובר 1992 מופיע באלבום האולפן ה-23 של אלטון ג'ון, The One. השיר נכתב על ידי אלטון ג'ון וברני טופין, והופק על ידי כריס תומאס . השיר הוא שיר צדקה, שהכנסותיו הותרמו לקרן האיידס של אלטון ג'ון . השיר הגיע, בשיאו, למקום השביעי במצעד הסינגלים של RPM , למקום השני במצעד השירים העכשוויים למבוגרים, ולמקום ה-21 במצעד הסינגלים הבריטי.

== רקע ==
כותב המילים של אלטון ג'ון, ברני טופין, שלח לאלטון ג'ון בפקס את המילים בפריז, זמן קצר לאחר שהסולן הראשי של קווין, פרדי מרקיורי, מת בשנה הקודמת. בריאיון עיתונאי שנתן אלטון ג'ון לאדבוקט אמר כי: "בכיתי כל הזמן כשכתבתי את המוזיקה, והיה לי מאוד קשה לשיר אותו".<ref></ref>

== מיקומי שיא ==

== בתרבות פופולרית ==
השיר הופיע בכתוביות הסיום של הסרט מ-1993, והתזמורת ממשיכה לנגן, שהציג תמונות של אנשים בולטים שחלו בHIV/איידס.

השיר הוזכר פעמים רבות בתוכנית הרדיו האמריקאית, The Howard Stern Show .<ref>Dell'Abate, Gary (31 May 2011). [https://books.google.com/books?id=ptYwsssrO3IC&pg=PA159&lpg=PA159&dq=gary+dell%27abate+the+last+song+elton+john&source=bl&ots=HwRsGuzlOh&sig=UDiDg4Qr46WgCAxjbG4HXFyDlVw&hl=en&sa=X&ei=_f8dVKuUMtGNsQS2uYLoCw&ved=0CEEQ6AEwBA#v=onepage&q=gary%20dell'abate%20the%20last%20song%20elton%20john&f=false They Call Me Baba Booey] , Spiegel & Grau. p 159. Archived at Google Books. Retrieved 2 October 2015.</ref>

== קישורים חיצוניים ==

== הערות שוליים ==

קטגוריה:שירי 1992
קטגוריה:שירי להט"ב
קטגוריה:שירים על איידס
קטגוריה:בלדות פופ
קטגוריה:שירי אלטון ג'ון
קטגוריה:סינגלים מ-1992
קטגוריה:שירים באנגלית
קרדיודון

קרדיודון (שם מדעי: Cardiodon; מילולית: "שן לב") הוא סוג של דינוזאור זאורופוד קדום שהתקיים באירופה במשך אמצע היורה שלפני 167 מיליון שנה מזמננו.

סוג זה תואר ממאובנים שהתגלו בוילטשייר, אנגליה ותוארו בידי החוקר ריצ'רד אוון ב-1844. שרידים אלה היו ממצאי הזאורופוד הראשון שקיבלו שם, אף שאוון לא סיווג אותם כשל זאורופוד.

השרידים שלו כללו רק ממצאי שיניים בעלות בסיס חד שדמו לממצאי הטוריאזאורוס או הצטיוזאורוס, אליו השתייך על פי מספר חוקרים. את שמו קיבל עקב המבנה הדומה של השיניים למראה לב מהצד. סוג זה הכיל מין אחדד - Cardiodon rugulosus.

ממצאים נוספים שכנראה השתייכו לסוג התגלו באוקספורדשייר ובגלוסטרשייר. מבנה הראש מרמז על קרבה לקבוצה אאוזאורופודה, כשהשיניים היו בעלות כתר עם קצוות ללא אמייל, אשר היו קמורות מעל הלשון, דבר שהבדיל אותם מהצטיוזאוריים והכליל אותו בקבוצה טוריאזאוריה.

דינוזאור זה היה אוכל צמחייה ארבע-רגלי שלפי מבנה השיניים אולי הגיע לאורך 16 מטרים בבגרותו.

==קישורים חיצוניים==

==הערות שוליים==

קטגוריה:אאוזאורופודה
קטגוריה:דינוזאורים שחיו ביורה תיכון באירופה
קטגוריה:מאובני טקסונים שתוארו ב-1844
אוראוכימה

אוראוכימה (שם מדעי: Oreochima) הוא סוג של דג נכחד ממחלקת מקריני סנפיר שהתקיים באגמי מים מתוקים במשך היורה התחתון של אנטארקטיקה שלפני 183 מיליון שנה מזמננו. סוג זה היה שונה מהדגים המודרניים והשתייך למשפחה חסרת המקור הנכחדת Archaeomaenidae שאולי הייתה קרובה לסדרה Pholidophoriformes, מראשית הכליל-גרמיים. היה זה אחד משלושה סוגים במשפחה שלא התקיימו באוסטרליה.

== מאפיינים ==
המאובנים שלו התגלו בתצורות מאוסון , בקרחון בירדמור ובעוד מההרים הטראנס-אנטארקטיים והוא תואר למדע ב-1972 בידי החוקרים שפר ואליוט (Schaeffer & Elliot), כשמשמעות שמו הוא: "הר הסערות" (מילולית מיוונית עתיקה: "oreos" - הר/פסגה, "cheima" - סערה). הסוג הכיל מין בודד - Oreochima ellioti.

דג זה הגיע לאורך משוער של 10 ס"מ, כשהתגלו מספר פרטים בגדלים שונים שלו. הדג היה בעל מבנה עגלגל עם קשקשים מעוינים עם שוליים אחורניים משוננים מעט, לאורך הגוף. היה לו זנב רחב בעל 2 אונות, סנפיר גב גבוה המצוי מעט בקצה הגוף וסנפירי חזה ושת רחבים ושטוחים מעט.

דג זה התקיים במקווי מים רדודים כמו בריכות, אגמים וביצות אנטארקטיות שהיו קרירות אך חמימות יחסית עקב התנאים השלווים של היורה באנטארקטיקה. לצידו של הדג התגלו מספר חסרי חוליות כמו סרטנאים כמו צדפונאים וסרטנים מסננים וחרקי מים כמו בריומאים, שפיריות. אלה כנראה נכללו בתפריטו של האוראוכימה.

==קישורים חיצוניים==

==הערות שוליים==

קטגוריה:מקריני סנפיר פרהיסטוריים
קטגוריה:בעלי חיים פרהיסטוריים שחיו באנטארקטיקה
ליגת האלופות בכדורסל של אמריקה

ליגת האלופות בכדורסל של אמריקה (באנגלית: Basketball Champions League Americas, בקיצור BCLA, בספרדית: Baloncesto Liga Campeones de las Américas, בפורטוגזית: Liga dos Campeões de Basquetebol das Américas) היא תחרות מועדוני הכדורסל לגברים המובילה של אמריקה. הליגה, שנוסדה בשנת 2019, החליפה את ליגת אמריקה של פיב"א בתור הליגה החשובה ביבשת.

== היסטוריה ==
ב-24 בספטמבר 2019 השיקו פיב"א ופיב"א אמריקה את התחרות, אשר שואבת את שמה ומיתוגה מליגת האלופות בכדורסל האירופית.<ref name="launch"></ref> התחרות החליפה את ליגת אמריקה של פיב"א כליגה הבכירה ביבשת.<ref></ref> התחרות כוללת 12 קבוצות, שמעפילות דרך הליגות המקומיות. עונת הפתיחה (2019/20) החלה ב-28 באוקטובר 2019. ב-30 באוקטובר 2021, קווימסה זכתה באליפות הראשונה של המפעל לאחר שניצחה בגמר במונטווידאו את פלמנגו.

== פורמט ==
השלב הראשון של ה-BCLA כולל ארבעה בתים של שלוש קבוצות כל אחד, כששתי קבוצות מעפילות לרבע הגמר, המתקיים בפורמט סדרת הטוב מ-3. חצי הגמר והגמר מוכרעים גם הם בפורמט הטוב מ-3.

== תוצאות ==
=== לפי שנה ===
{| class="wikitable" style="text-align:center;width:100%; font-size:90%;"
! width="2%" |עונה
! width="5%" |שנה
! width="8%" |עיר
| rowspan="4" style="width:1%;background:#fff;border-top-style:hidden;" |
! style="width:14%; background:gold;" |אלופה
! width="10%" | תוצאה ומקום
! style="width:14%; background:silver;" |סגנית
| rowspan="4" style="width:1%;background:#fff;border-top-style:hidden;" |
! style="width:14%; background:#c96;" | מקום שלישי
! width="10%" |תוצאה ומקום
! style="width:14%; background:snow;" | מקום רביעי
| rowspan="4" style="width:1%;background:#fff;border-top-style:hidden;" |
! width="4%" | מספר קבוצות
|- style="height: 5em;"
| 1
| 2019–20
|מונטווידאו
|קווימסה
| 92–86 <small>אנטל ארנה, מונטווידאו</small>
|פלמנגו
| colspan="3" | סן לורנסו ואינסטיטוטו
| rowspan="3" | 12
|- style="background:#D0E6FF; height:5em;"
| 2
| 2021
|מנגואה
|פלמנגו
| 84–80<small>מתחם הספורט אלכסיס ארגולו, מנגואה</small>
|ריאל אסטלי
|מינאס
| 75–58<small>מתחם הספורט אלכסיס ארגולו, מנגואה</small>
|סאו פאולו
|- style="height: 5em;"
| 3
| 2021–22
|ריו דה ז'ניירו
|סאו פאולו
| 98–84<small>קריוקה ארנה 1, ריו דה ז'ניירו</small>
|ביגואה
|מינאס
| 91–81<small>קריוקה ארנה 1, ריו דה ז'ניירו</small>
|קווימסה
|}

=== לפי קבוצה ===
{| class="wikitable sortable"
|+
!מקום
!קבוצה
!זכיות
!סגנויות
!מקום שלישי
!מקום רביעי
|-
|1
| פלמנגו
|1
|1
|0
|0
|-
| rowspan="2" |2
| סאו פאולו
| rowspan="2" |1
| rowspan="2" |0
| rowspan="2" |0
| rowspan="2" |1
|-
| קווימסה
|-
| rowspan="2" |4
| ריאל אסטלי
| rowspan="2" |0
| rowspan="2" |1
| rowspan="2" |0
| rowspan="2" |0
|-
| ביגואה
|-
|5
| מינאס
|0
|0
|2
|0
|-
| rowspan="2" |7
| סן לורנסו
| rowspan="2" |0
| rowspan="2" |0
| colspan="2" rowspan="2" |1
|-
| אינסטיטוטו
|}

=== לפי מדינה ===
{| class="wikitable sortable"
|+
!מקום
!מדינה
!זכיות
!סגנויות
!מקום שלישי
!מקום רביעי
|-
|1
|
|2
|1
|1
|2
|-
|2
|
|1
|0
|2
|1
|-
| rowspan="2" |3
|
| rowspan="2" |0
| rowspan="2" |1
| rowspan="2" |0
| rowspan="2" |0
|-
|
|}

== קישורים חיצוניים ==

* 

== הערות שוליים ==

קטגוריה:תחרויות כדורסל
קטגוריה:פיב"א
קטגוריה:אמריקה: ספורט
איסור פדיון בכור בהמה טהורה

איסור פדיון בכור בהמה טהורה הוא מצוות לא תעשה מתרי"ג מצוות, לפיה אין לפדות בכור בהמה טהורה מכיוון שהוא קודש להקרבה כקרבן על המזבח.

== מקור וטעם המצוה ==
מקור האיסור בספר במדבר:

בספר החינוך באר שהקדשת הבכור מחנכת את האדם לענווה, מכיוון שאחר שבהמת האדם ממליטה עלולה למלא את ליבו גאווה, והוא עלול לשכוח שה' מחיה את הכל. טעם נוסף: כדי לזכור את הנס של מכת בכורות.

כמו כן המצווה מלמדת שבכל הבריות יש קדושה, ובכך שאדם מקדיש את בכור בהמתו מתגלה הקדושה. ולכן אסור לפדותו כיוון שאז ייעוד המצווה לא יתקיים<ref></ref>.

טעם נוסף, משום שהבכור מסמל את הדור הבא, ומתוך שהאדם מקדיש את בכור בהמתו לה', הוא לומד להמשיך את הקדושה גם לשאר חייו בשגרת החולין.

== דיני המצוה ==
הרמב"ם פוסק שכשם שאין פודים את הבכור, כך אין הכהן יכול למכרו בעודו תם (שאינו בעל מום) כיוון שהוא ראוי ומיועד להיות קורבן. אמנם, אם נפל בו מום ואינו ראוי להקרבה - מותר למכרו, והוא נחשב כחולין. אמנם, חכמים גזרו שלא למכור אותו בשוק אלא בבית.

המצווה נוהגת בארץ ישראל בין בזמן שבית המקדש קיים ובין בזמן שלא. שנאמר: . נחלקו התנאים האם בכור שנולד בחוץ לארץ חייב במצוות בכור - לדעת רבי ישמעאל אינו חייב ולדעת רבי עקיבא דורשים את הפסוק<ref>תמורה כא,ב</ref> - ממקום שאתה מביא מעשר, אתה מביא צאן ובקר - כלומר, רק בכורות שנולדו בארץ ישראל קרבים למזבח אבל בכורות שנולדו בחוץ לארץ הרי הם כחולין. הרמב"ם פסק כרבי עקיבא.

כולם חייבים במצווה כולל כהנים ולויים, וגם להם אסור לפדות את בכורות צאנם ובקרם<ref></ref>.

העובר על המצווה ופדה בהמה טהורה - הבהמה עומדת בקדושתה והוא עבר על לאו, אבל לא לוקה, מכיוון שזה לאו שאפשר לעבור עליו בלי מעשה.

==== בימינו ====
בזמן שאין בית מקדש, יש צורך לחכות שיפול מום בבכור כדי שקדושתו תפקע, ואסור למוכרו לפני כן. על מנת למנוע חשש שבעליו של הבכור ייכשל בשימוש בו לפני שנפל בו מום, נפסק להלכה שיש למכור לנוכרי את קנה הנשימה והוושט של אם הבכור לפני המלטתו, וכך לא חלה קדושת בכור על הבכור שנולד לה<ref>, </ref>.

== ראו גם ==
* בכור בהמה טהורה
* מעשר בהמה

== קישורים חיצוניים ==
* מצוות לא לפדות בכור בהמה טהורה באתר ויקיטקסט.
* [https://ph.yhb.org.il/category/כשרות-א-הצומח-והחי/17-19/ מתנות כהונה מן החי], פניני הלכה.

== הערות שוליים ==

קטגוריה:פרשת קרח
קטגוריה:תרי"ג מצוות
קטגוריה:מתנות כהונה
קטגוריה:בכורות
קטגוריה:קורבנות ביהדות
הרשל ווקר

הרשל ווקר (באנגלית: Herschel Walker; נולד ב-3 במרץ 1962) הוא שחקן פוטבול לשעבר, ששיחק בעמדת הראנינג בק בליגת ה-NFL ובאוניברסיטת ג'ורג'יה. ב-2022 התמודד מטעם המפלגה הרפובליקנית לכהונה כנציג ג'ורג'יה בסנאט.

==ביוגרפיה==
ווקר נולד באוגוסטה שבג'ורג'יה. הוא היה ספורטאי מצטיין במגוון ענפים בתיכון וקיבל מלגת לימודים לאוניברסיטת ג'ורג'יה כשחקן נבחרת הפוטבול. בעונת 1980 שבר את שיא המכללות ביארדים בריצה לשחקן בשנתו הראשונה, הוא נבחר לנבחרת העונה במכללות ודורג שלישי בבחירה לגביע הייזמן. הקבוצה בכיכובו סיימה את העונה ללא הפסד וזכתה באליפות המכללות. בעונתו השנייה דורג שני בבחירה לגביע הייזמן אחרי שהוביל את הקבוצה עד לגמר אליפות המכללות בו הפסידה לאוניברסיטת פיטסבורג, בעונתו השלישית והאחרונה במכללות זכה בתואר לאחר שהוביל את הקבוצה פעם נוספת עד לגמר אליפות המכללות בו הפסידה לאוניברסיטת המדינה של פנסילבניה. ווקר נבחר ב-1999 לחבר היכל התהילה של המכללות על הישגיו.

לאחר שלוש עונות עזב את האוניברסיטה והצטרף לקבוצת ניו ג'רזי ג'נרלס מליגת ה-USFL. ב-1985 נבחר בסיבוב החמישי של דראפט ה-NFL על ידי דאלאס קאובויס, והצטרף לקבוצה אחרי שליגת USFL התפרקה. ווקר נבחר פעמיים לפרו בול בעונות 1987 ו-1988. ב-1989 הועבר בטרייד למינסוטה ויקינגס תמורת חמישה שחקנים. לאחר שלוש עונות במינסוטה עבר לפילדלפיה איגלס ולאחר שלוש עונות נוספות חתם ב-1995 בניו יורק ג'איינטס בה שיחק בעיקר כמחזיר בעיטות. ב-1996 חזר לשחק בדאלאס קאובויס עד פרישתו לאחר שתי עונות.

במקביל לקריירת הפוטבול השתתף ווקר ב-1992 באולימפיאדת אלברוויל כחבר נבחרת המזחלות וסיים עם בן זוגו בריאן שימר במקום השביעי.

לאחר פרישתו ממשחק התמקד בתחום העסקי, כבעל עסק לשיווק מוצרי מזון.

ווקר הוא חבר המפלגה הרפובליקנית ותמך לאורך השנים במועמדי המפלגה בבחירות לקונגרס וכן תמך בדונלד טראמפ בקמפיינים של הבחירות שלו לנשיאות ב-2016 וב-2020. הוא מונה על ידי טראמפ לחבר במועצת הנשיא לענייני ספורט, כושר גופני ותזונה. ב-2021 הכריז ווקר על התמודדותו בבחירות המקדימות של המפלגה לסנאט של ארצות הברית מטעם מדינת ג'ורג'יה. הוא נתמך על ידי טראמפ וזכה בבחירות המקדימות ברוב של 68.2% והתמודד בבחירות הכלליות מול הסנאטור המכהן רפאל וורנוק. בסיבוב הראשון קיבל וורנוק 49.4% מהקולות לעומת ווקר שקיבל 48.5% מהקולות ולכן היה צורך בסיבוב בחירות נוסף שנערך חודש לאחר מכן. בסיבוב השני קיבל וורנוק 51.4% מהקולות מול 48.6% של ווקר ולא נבחר.

==קישורים חיצוניים==

* 

* [https://www.pro-football-reference.com/players/W/WalkHe00.htm הרשל ווקר] באתר pro-football-reference.com
* [https://footballfoundation.org/hof_search.aspx?hof=2049 הרשל ווקר] באתר היכל התהילה של המכללות

קטגוריה:שחקני פוטבול: רצים אחוריים
קטגוריה:שחקני פוטבול אמריקאים
קטגוריה:שחקני דאלאס קאובויס
קטגוריה:שחקני מינסוטה ויקינגס
קטגוריה:שחקני פילדלפיה איגלס
קטגוריה:שחקני ניו יורק ג'איינטס
חברי המפלגה הרפובליקנית
קטגוריה:זוכי גביע הייזמן
קטגוריה:ספורטאים אולימפיים אמריקאים
קטגוריה:משתתפי אולימפיאדת אלברוויל (1992)
קטגוריה:פוליטיקאים אפרו-אמריקאים
קטגוריה:בוגרי אוניברסיטת ג'ורג'יה
קטגוריה:אמריקאים שנולדו ב-1962
החברה הלטבית לאורניתולוגיה

החברה הלטבית לאורניתולוגיה (בלטבית: Latvijas Ornitoloģijas biedrība, ראשי תיבות: LOB) היא ארגון מחקר והגנת טבע ציבורי לטבי שנוסד ב-1985 ומונה כ-600 חברים. החברה הלטבית לאורניתולוגיה מנוהלת על ידי מועצה המורכבת מתשעה חברים שנבחרים באספה הכללית ובראשם נשיא הארגון. כספי החברה מורכבים ממימון שנמשך לביצוע פרויקטים, תרומות ודמי חבר. מאז 1994, החברה הלטבית לאורניתולוגיה מייצגת את BirdLife International, התאחדות בין־לאומית של ארגונים להגנת ציפורים, בלטביה, והיא שותפה מלאה ב-BirdLife משנת 2001. החברה הלטבית לאורניתולוגיה עורכת פרויקטים ואירועים למחקר ושימור ציפורי בר, כמו גם לחינוך החברים והציבור הרחב, ומפרסמת את המגזין התלת-חודשי בעל ביקורת עמיתים "Putni dabā" (מלטבית: ציפורים בטבע) מאז 1987. החברה הלטבית לאורניתולוגיה היא הארגון הלא-ממשלתי הגדול ביותר לשימור הטבע בלטביה שפועלת להגנה על ציפורים ובתי גידול על מנת לשמור על המספרים, המגוון והתפוצה הגאוגרפית של אתרים, מינים ובתי גידול חשובים בלטביה.

נשיאת החברה היא אנטרה סטפנייס, חוקרת במכון לביולוגיה של אוניברסיטת לטביה. לפניה, נשיא החברה היה יאניס פריידנייקס, פרופסור חבר בפקולטה לביולוגיה של אוניברסיטת לטביה. הנשיא הקודם היה אוטרס אופרמניס, מומחה בכיר לטבע ומגוון ביולוגי במוזיאון הלאומי להיסטוריה של הטבע. יאניס ויקסנה, פרופסור בפקולטה לביולוגיה של אוניברסיטת לטביה, היה הנשיא הראשון והמייסד של החברה הלטבית לאורניתולוגיה. על סמל החברה נמצא הנחליאלי הלבן, הציפור הלאומית של לטביה.

החברה הלטבית לאורניתולוגיה מקדמת את הצפייה בציפורים כתחביב, שהולך ונעשה נפוץ יותר ויותר בלטביה. מדי שנה מתקיימות מספר פעילויות צפרות, כמו ימי ציפורים שנתיים, ספירות שונות וטיולים. אחת מהפעילויות הללו היא תחרות צפרות "קרבות מגדלים", שבה קבוצות מתחרות ברישום כמה שיותר מיני ציפורים ביום של תצפית ממגדל ציפורים שמוגרל מראש. החברה הלטבית לאורניתולוגיה הייתה הארגון שהחל את מסורת סמל השנה בטבע הלטבי, כשבשנת 1996 נבחר המלכישליו החלודי לציפור השנה הראשונה בלטביה. החברה ארגנה ואספה חומר ליצירתם של שני אטלסי עופות מקיפים ועוד מספר אטלסי עופות של אזורים מוגנים בלטביה, ואיסוף חומר לטובת אטלס העופות המקננים של אירופה, מחקר הציפורים הגדול ביותר שנערך נכון ל-2016 בלטביה מבחינת מספר המשתתפים, השטח המכוסה, כמות המידע שהושג ומשך המחקר. בשיתוף עם גופים נוספים לשימור ומחקר בלטביה, החברה פעלה במספר תוכניות מחקר ושימור של מיני עופות, בהם חסידה שחורה, קיווית מצוייצת ודוכיפת. מאז 1987 מיושם תיעוד של נדידת האביב של ציפורים. מחקרים במסגרת התוכנית הממלכתית לניטור המגוון הביולוגי החלו בשנת 2003 והחברה הלטבית לאורניתולוגיה מבצעת ניטור של כמה מיני ציפורים מקננות בסכנת הכחדה.

==קישורים חיצוניים==
* 
* 

* 
* 
* 

==הערות שוליים==

קטגוריה:ארגונים להגנת הסביבה
קטגוריה:שמירת טבע
Boyfriend (שיר של טיגן ושרה)

"Boyfriend" הוא סינגל של הצמד המוזיקלי הקנדי טיגן ושרה. השיר יצא כסינגל מוביל של אלבום האולפן השמיני של הצמד, Love You to Death . השיר נכתב על ידי הצמד בשיתוף פעולה עם גרג קורסטין, שגם הופק על ידו. השיר יצא, על ידי חברות התקליטים ואפוק רקורדס ווורנר רקורדס, ב-8 באפריל 2016.<ref name="7digital"></ref>

עם יציאתו של השיר, "Boyfriend" זכה לביקורות חיוביות ממבקרי המוזיקה. בקנדה, השיר הגיע, בשיאו, למקום ה-64 בקנדה הוט 100.<ref></ref>

נכון ליוני 2022, השיר הושמע למעלה מ-16 מיליון פעמים בספוטיפיי.<ref></ref>

== מילים ולחן ==
"Boyfriend" הוא שיר סינת'פופ עם אלמנטים של גל חדש, שנכתב על ידי הצמד וגרג קורסטין, והופק על ידי גרג קורסטין.<ref name="Rolling Stone Triangle"></ref><ref></ref><ref name="Billboard listen"></ref>

נושא השיר מתמודד עם הגדרת מערכת יחסים, כשהפזמון מפרט התנהגות סותרת שגורמת למספר להרגיש לפעמים כמו מאהב ופעמים אחרות כמו חבר.<ref name="spin premiere"></ref> בהשראת משולש אהבה מעברה של שרה קווין, שבו יצאה עם אישה ביסקסואלית שמעולם לא יצאה עם אישה אחרת ועדיין יצאה גם עם גבר, "Boyfriend" נוגע גם בנושאים להט"בים, כולל הטרונורמטיביות חברתית.<ref name="spin premiere" /> על הקשר של השיר, שרה קווין הסבירה כי: "ברור שבהיותי גיי, יש סוג של טוויסט מגדרי בשיר... שלפעמים לא נראה מקושר מיד לכולם. אבל ... כולנו היינו במצב שבו אנחנו באמת אוהבים מישהו ואנחנו רוצים לעשות את זה רשמי והוא לא מוכן, ועל זה השיר מדבר."

== ביקורת ==
הבלוג האמריקאי, Idolator, העניק לשיר 7.3/10 בהתבסס על ביקורות של שלושה תורמים.<ref></ref>

ג'ן פלי, מפיצ'פורק, כתבה שהפזמון "נוטע את עצמו בחוזקה בגולגולת שלך" ושהוא "מעורר השראה" איך טיגן ושרה "באים לידי ביטוי" בשיר.<ref></ref> בסקירה מוקדמת של האלבום, כריסטופר בוהלסן מ-Renowned for Sound , אמר כי השיר הוא "דוגמה מצוינת לאיכות העצומה של הכתיבה של האחיות [בשל יכולתן] לחתוך ישר ללב הרגשי של הקונספט". בוהלסן גם שיבח את ההפקה של קורסטין ואת השפה ה-"מגדרית".<ref></ref>

המגזין בילבורד דירג את השיר "Boyfriend" במקום ה-87 ברשימת 100 שירי הפופ הטובים ביותר של בילבורד לשנת 2016: בחירות המבקרים.<ref></ref>

== וידאו קליפ ==
הווידאו קליפ של השיר, שבוים על ידי קליאה דובאל, יצא לראשונה בערוץ היוטיוב של הצמד ב-27 באפריל 2016.<ref></ref><ref></ref> נכון ליוני 2022, הווידאו קליפ נצפה למעלה מ-4.8 מיליון פעמים.<ref></ref>

== הופעות חיות ==
הצמד ביצע את השיר בשידור חי בתוכנית הטלוויזיה האמריקאית, The Tonight Show Starring Jimmy Fallon, ב-10 במאי 2016.<ref></ref> ב-8 ביוני 2016, הצמד ביצע את השיר בשידור חי בתוכנית הטלוויזיה האמריקאית, The Late Late Show with James Corden .

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך
!פורמט
!חברת תקליטים
!הערות
|-
! rowspan="2" |עולמי
| 8 באפריל 2016
| הורדה דיגיטלית
| rowspan="3" |ואפוק רקורדס, וורנר רקורדס
|
|-
| 27 במאי 2016
| הורדה דיגיטלית - מיני-אלבום רמיקסים
| <ref></ref><ref></ref>
|-
! ארצות הברית
| 6 ביוני 2016
|מוזיקה עכשווית למבוגרים
|<ref name="US AC radio"></ref>
|}

== קישורים חיצוניים ==

== הערות שוליים ==

קטגוריה:שירי לפידים
קטגוריה:שירי להט"ב
קטגוריה:שירים המבוססים על אירועים אמיתיים
קטגוריה:שירים שהופקו על ידי גרג קורסטין
קטגוריה:שירים שנכתבו על ידי גרג קורסטין
קטגוריה:סינגלים בהוצאת וורנר רקורדס
קטגוריה:סינגלים מ-2016
קטגוריה:שירי 2016
קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
קאמיל (זמרת)

קאמיל דונט (נולדה ב-12 ביוני 2001), המוכרת בשם הבמה קאמיל (בהולנדית: Camille) ומילו (בהולנדית: Millo), היא זמרת, שחקנית ומנחת טלוויזיה בלגית. זוכת העונה השנייה של "הזמר במסכה".

== ביוגרפיה ==
דונט הייתה חלק מהאנסמבל של של המחזמר "האבירים של שולחן המטבח העגול" מאת דיפ ברידג'.

כזמרת היא התפרסמה בין היתר מכמה סרטונים ביוטיוב, שבהם שרה כל מיני קאברים. ב-2017 היא הופיעה ב-Marathonradio בתחנת הרדיו הפלמית MNM (בשמה הפרטי) וב-Qmusic תחת שם הבמה מילו.

בשנת 2019 שיחקה דונט בסדרה "#LikeMe" שמשודרת בערוץ Ketnet, בה גילמה את הדמות קאמיל ואן בים. באפריל 2019, היא ושאר שחקני "#LikeMe" ערכו שני קונצרטים באזור לוטו באנטוורפן, ולאחר מכן סיבוב קונצרטים בערים שונות.

מאז 2020 היא הסולנית לצד דין דלנואיט בלהקת הקאברים פלוטו וואס אפלאנט.

בשנת 2020 זכתה דונט בפרסי בחירת הילדים של ניקלודיאון לשנת 2020 עבור כישרון אהוב.

דונט שיתפה פעולה עם הדי ג'יי רג'י ושרה את האלבום "Forget The Time". בנוסף, היא חתמה על חוזה ההקלטות הראשון שלה עם CNR Records ב-2020.

באוקטובר 2020, הסינגל הראשון שלה עם רג'י הופיע לראשונה במקום ה-7 באולטרה-טופ. במרץ 2021 דונט הוציאה את הסינגל הראשון שלה, "Fireworks". שבוע לאחר מכן, השיר הגיע למקום ה-12 באולטרה-טופ 50.

בשנת 2022 היא הייתה שגרירת STIP IT יחד עם עוד שלושה אנשים בשבוע נגד בריונות. עם השיר "Diamant" שכתבה בעצמה - מאלבומה השני - היא הוציאה את סינגל הסולו השני שלה כשיר קמפיין נגד בריונות.

בספטמבר 2021 היא השתתפה בתוכנית "Love For Music" ששודרה באביב 2022 בערוץ VTM.

בשנת 2022 החלה להשתתף בעונה השנייה של תוכנית המציאות הבלגית "הזמר במסכה" בתור "גברת חתלתולה" וזכתה במקום הראשון בגמר.

== פילמוגרפיה ==
{| class="wikitable"
!שנה
!סרט/סדרה
!תפקיד
|-
|2019
|#LikeMe
|קאמיל ואן בים
|-
|2021
|אקדמיית ראגי
|מנחה
|-
|rowspan="2"|2022
|הזמר במסכה 2
|גברת חתלתולה, מקום ראשון
|-
|Love Fore Music
|תפקיד עצמי
|}

== דיסקוגרפיה ==
=== אלבומים ===
2021: Vuurwerk
=== סינגלים ===
2020: Vergeet de tijd (עם רג'י, פלטינום)

2020: Vechter (עם רג'י, פלטינום)

2021: Vuurwerk (פלטינה כפולה)

2022: Diamant (זהב)

2022: Lift U Up / Hou Vol (מתוך "Love Fore Music")

2022: Beter zo (מתוך "Love Fore Music")

== מועמדויות ==
{| class="wikitable"
!שנה
!מועמדות
!קטגוריה
!תוצאה
|-
|rowspan="4"|2020
|פרסי בחירת הילדים של ניקלודיאון
|כישרון מועדף
|bgcolor="lightgreen"|זכייה
|-
|rowspan="3"|הגאלה של K הזהב 2020
|Grave griet van het jaar
|bgcolor="lightgreen"|זכייה
|-
|תלבושת השנה
|bgcolor="lightgreen"|זכייה
|-
|שחקן/שחקנית השנה של קטנט
|bgcolor="pink"|הפסד
|-
|rowspan="6"|2021
|להיט הקיץ של רדיו 2
|להיט הקיץ (Vuurwerk)
|bgcolor="pink"|הפסד
|-
|rowspan="3"|פרסי תעשיית המוזיקה 2021
|להיט השנה (Vuurwerk)
|bgcolor="pink"|הפסד
|-
|האמנית הטובה ביותר
|bgcolor="pink"|הפסד
|-
|פריצת הדרך הטובה ביותר
|bgcolor="pink"|הפסד
|-
|rowspan="2"|הגאלה של K הזהב 2021
|להיט השנה (Vuurwerk)
|bgcolor="pink"|הפסד
|-
|האמן הטוב ביותר
|bgcolor="lightgreen"|זכייה
|-
|2022
|פרס נבחרי הילדים
|הכוכב האהוב בבלגיה
|bgcolor="lightgreen"|זכייה
|}

==קישורים חיצוניים==

קטגוריה:בלגיות שנולדו ב-2001
קטגוריה:זמרות בלגיות
ארתור בטרבייב

ארתור אסילבקוביץ' בטרבייב (ברוסית: Артур Асильбекович Бетербиев; נולד ב-21 בינואר 1985) הוא מתאגרף רוסי-קנדי מקצועי ממוצא צ'צ'ני המתחרה בקטגוריית משקל קל כבד.

ארתור בטרבייב נולד בשנת 1985 בחסוויורט למשפחה צ'צ'נית. הוא התחיל להתאמן באגרוף בגיל 11. בשנת 2001 הוא השתתף לראשונה בתחרות בינ-לאומית בוזכה במקום השלישי. בשנת 2006 הוא עבר להתאמן למגניטוגורסק ובאותה שנה זכה במדליית כסף באליפות רוסיה.

בשנת 2007 הוא השתתף באליפות העולם וזכה במקום השני (הפסיד לאבוס אטוייב. בשנת 2008 הוא השתתף במשחקים האולימפיים והגיע לשמינית הגמר בלבד. בשנת 2009 הוא זכה באליפות העולם. בלונדון 2012 בטרבייב הגיע לרבע הגמר. בשנת 2013 הוא עבר לקנדה ועבר לאגרוף מקצועי.

בין המקצוענים בטרבייב הוא אלוף העולם הנוכחי במשקל קל כבד של IBF (2017-הווה), WBC (2019-הווה, ניצח את אולכסנדר גבוזדיק), ו-WBO (2022-הווה).

בטרבייב ידוע במיוחד בעוצמת האגרוף יוצאת הדופן שלו, לאחר שניצח את כל הקרבות המקצועיים שלו בנוקאאוט או בעצירה.

==קישורים חיצוניים==

* 

* 

==הערות שוליים==

קטגוריה:אלופי עולם באיגרוף - משקל קל כבד
קטגוריה:רוסים שנולדו ב-1985
סימפוניה מס' 35 של מוצרט

הסימפוניה מס' 35 ברה מז'ור, K.385, הידועה גם בשם סימפונית האפנר, הולחנה על ידי וולפגנג אמדאוס מוצרט ב-1782. הוא הוזמן על ידי משפחת האפנר, משפחה בולטת בזלצבורג, לרגל האצילות של זיגמונד האפנר הצעיר. אין לבלבל את הסימפוניה של האפנר עם סרנדת האפנר בת שמונה פרקים, יצירה נוספת שמוצרט כתב בהזמנת אותה משפחה ב-1776.

== רקע ==
חלק ראשון של הסימפוניה: אלגרו
חלק שני של הסימפוניה: אנדאנטה
הסימפוניה של האפנר לא התחילה את חייה כסימפוניה, אלא כסרנדה שתשמש כמוזיקת רקע להאצלת זיגמונד הפנר. משפחת מוצרט הכירו את ההאפנרים דרך אביו של זיגמונד האפנר, זיגמונד הפנר האב, שהיה ראש עיריית זלצבורג ועזר להם בסיורים הראשונים באירופה. האפנר האב נפטר בשנת 1772, אך המשפחות נותרו בקשר. ב-1776 הזמין האפנר הצעיר סרנדה לכבוד חתונתה של אחותו, מארי אליזבת האפנר עם פרנץ חאווייר ספאט. יצירה זו הפכה לסרנדת האפנר , שהצליחה כל כך, שכאשר התקיים טקס האצולה של האפנר הילד, היה זה טבעי שמוצרט נקרא לכתוב את המוזיקה לרגל המאורע. הבקשה לכתוב מוזיקה הגיעה למעשה דרך אביו של מוצרט ב-20 ביולי 1782. למרות שלמוצרט לא היה זמן פנוי. הוא שקד על היצירה. לא רק שהוא לימד בתור מורה, אלא שהוא גם נאלץ לארגן מחדש את הפרטיטורה של האופרה שלו החטיפה מן ההרמון, לפני 28 ביולי לפי בקשה מהמו"ל. בנוסף לדרישות אלו, נישואיו המוצעים לקונסטנצה ובר היו מאוימים במספר סיבוכים, כולל מעבר דירה. למרות זאת, מוצרט עבד על המוזיקה, ושלח אותה קטע אחר קטע לאביו. על פי עדויות היסטוריות, בהחלט ייתכן שמוצרט לא עמד בתאריך היעד של אביו להשלמת המוזיקה. מה שהוצג בטקס היה מן סונטה עם שלושה פרקים. מאוחר יותר עיבד מוצרט את המוזיקה הזו למה שאנו מכירים כיום כסימפוניית האפנר.
חלק שלישי של הסימפוניה: מינואט

=== עיבוד היצירה לסימפונייה ===
חלק רביעי של הסימפוניה: סיום, פרסטו.
בסוף דצמבר 1782 החליט מוצרט להציג באחד הקונצרטים קטעי מוזיקה מתוך מה הלחין. לאחר שביקש מאביו לשלוח שוב את הפרטיטורה של היצירה, מוצרט נדהם מאיכותה, לאור העובדה שהיא הולחנה תוך זמן קצר כל כך. הוא החל לעבוד על ביצוע מספר שינויים בתמונה על מנת להמיר את היצירה החדשה של האפנר לסימפוניה של האפנר. מוצרט גם נתן לסימפוניית האפנר צליל מלא יותר על ידי הוספת שני חלילים ושני קלרינטים קטע כלי נשיפה מהפרק הראשון והאחרון. חלקי הנשיפה הנוספים הללו אינם קטע מלודי חדש בעבור התזמור, אלא פשוט הכפלה של אוקטבות בתוך כלי הנשיפה.

הסימפוניה של הפנר, כפי שמוצגת גם היום, קיבלה את ההופעת הבכורה שלה ב-23 במרץ 1783 בתיאטרון בורגתיאטר של וינה. בקונצרט, מוצרט הציג כמה מיצירותיו, אלתר כמה אחרות ולבסוף השמיע את סימפוניית האפנר. לפי המסופר, זו הייתה הצלחה גדולה באותו ערב.

כתב היד של היצירה והחתימה המקוריים של מוצרט נמצא כעת בארכיון של ספריית ומוזיאון מורגן בניו יורק.<ref></ref>

== תזמור ==
העיבוד התזמורתי לסימפוניה כולל 2 חלילים, 2 אבובים, 2 קלרינטים, שני בסונים, 2 קרנות יער, 2 חצוצרות, טימפני, כלי מיתר וקשת.<ref></ref>

== הערות שוליים ==

35
חינוך באסטוניה

מערכת החינוך באסטוניה מחולקת לארבע רמות הכוללות את החינוך הקדם-יסודי, חינוך יסודי, על-יסודי וגבוה. מערכת החינוך האסטונית מורכבת ממוסדות חינוך ממלכתיים, עירוניים, ציבוריים ופרטיים. ישנם כיום 589 בתי ספר באסטוניה.

במבחן פיז"ה בשנת 2018, השיגו בני ה-15 באסטוניה את התוצאות הטובות ביותר באירופה. בקריאה הם דורגו במקום ה-5 בעולם, במתמטיקה במקום ה-8 בעולם ובמדעים במקום הרביעי.

==היסטוריה==
בשנת 1583, תחת השלטון הפולני, הוקם בטרטו בית-ספר ישועי וכן הוקם בעיר סמינר מתרגמים. הפעילות של בית הספר ושל הסמינר הופסקו ב-1629, כשטרטו נכבשה על יד שוודיה. 

האוניברסיטה הראשונה הוקמה בדרפט בימי השלטון השוודי בשנת 1632 ושפת הלימודים הייתה גרמנית. היא נסגרה לאחר סיפוח האזור לאימפריה הרוסית ונפתחה מחדש בשנת 1802. 

במחצית השנייה של המאה ה-17 הוקמו באסטוניה בתי ספר עממיים (folk-schools) במטרה ללמד קרוא וכתוב בשפה המקומית, כדי שהתלמידים יוכלו לקרוא את התנ"ך בשפתם. בשנת 1897 79.9% מתושבי אסטוניה ידעו קרוא וכתוב, רמה גבוהה בהרבה מהממוצע באימפריה הרוסית. בשנת 1920 נקבע חוק חינוך חובה לשש כיתות יסוד. בשנים 1959-1963 הורחב חינוך החובה לשמונה כיתות, ובשנים 1968-1988 לתשע כיתות. גם תחת שלטון ברית המועצות היה שפת הלימוד אסטונית וספרי הלימוד הוכנו באסטוניה על ידי מחברים אסטונים. דגש רב הושם באסטוניה, באותה תקופה על לימוד שפות זרות, אומנויות ומוזיקה.

==מבנה==
בשנת 2005–2006, מתוך 601 מוסדות חינוך כלליים, בהם למדו 173,822 תלמידים, 31 נוהלו על ידי המדינה, 33 היו פרטיות והשאר היו בניהול הרשויות המקומיות. בשנת 2013–2014, קטן מספר המוסדות ל-544, בעקבות קיטון מספר התלמידים ל-135,392. 30 מהמוסדות אז היו בבעלות המדינה ומספר המוסדות הפרטיים עלה ל-47. שיעור התלמידים בבתי ספר פרטיים עלה מ-2.5% ל-5.1%.

בנוסף היו בשנת 2014 40 בתי ספר מקצועיים, 29 מהם נוהלו על ידי הממשלה ו-8 מהם היו פרטיים.

בנוסף לתקצוב בתי ספר פרטיים, החוק מחייב את הרשויות המקומיות לשלם עבור התלמידים שמתגוררים בתחומם את התקצוב הממוצע שהם מתקצבים את תלמידיהם בבתי ספר שהם מנהלים, גם כשהם לומדים בבית ספר של רשות מקומית אחרת.

למנהלים בבתי ספר באסטוניה יש אוטונמיה נרחבת. הם חופשיים להעסיק ולפטר מורים, לקבוע את שכרם כל עוד אינו יורד מסף מינימום הנקבע על ידי המדינה, לקבל תרומות ולהרוויח כסף מהשכרת מבנה וציוד בית הספר.

==מימון==
על פי דו"ח ה-OECD משנת 2016, ההוצאה על חינוך באסטוניה נעה בין 5-6% מהתל"ג ומעל 98% ממנו הוא ציבורי. ההוצאה לתלמיד באסטוניה עומדת על בין 64%-82% מההוצעה הממוצעת במדינות ה-OECD.

השלטון המקומי מוציא בין 35-38% מתקציבו על חינוך. החינוך הקדם יסודי ממומן במלואו על ידי השלטון המקומי. עבור החינוך היסודי, התיכוני והחינוך המיוחד מקבלות הרשויות המקומיות תקציבים ייעודיים עבור משכורות מורים, הכשרת מורים, ספרי לימוד וארוחות. בתי הספר הפרטיים מקבלים תקצוב זהה לבתי הספר הציבוריים, והם יכולים לגבות בנוסף שכר לימוד. התקצוב הזהה לבתי הספר הפרטיים הוא בתקציב המגיע מהממשלה ובנוסף, החל משנת 2011, חלה על הרשויות המקומיות החובה לתקצב בתי ספר פרטיים באופן דומה לתקצוב שהם נותנים לבתי ספר ציבוריים.

התקציב הניתן על ידי ממשלת אסטוניה לבתי הספר, הציבוריים והפרטיים, הוא לפי מספר התלמידים הלומדים בהם, אך גם לפי שיקולים אחרים, על מנת לאפשר תקציב סביר לבתי ספר באזורים כפריים מעוטי תלמידים.

==קישורים חיצוניים==

* 

==הערות שוליים==

אסטוניה
קטגוריה:אסטוניה: חינוך
קפטורינוס

איור אפשרי של קפטורינוס
קפטורינוס (שם מדעי: Captorhinus; מילולית: "אף שתופס") הוא סוג של חולייתן נכחד שהתקיים במשך הפרם שלפני 299 עד 251 מיליון שנה מזמננו. היה זה אולי מראשוני הזוחלים בעולם, שהיה קרוב ללבידוזאוריקוס ודומה במראהו לדו-חיים והמאובנים שלו התגלו באזורים רבים, ביניהם באוקלהומה, טקסס, אירופה, הודו, ברזיל וזמביה.

סוג זה תואר בידי החוקר אדוארד דרינקר קופ מגולגולת שהתגלתה בטקסס והשתייכה למין Captorhinus aguti. קופ תיאר את הסוג בשמו עקב מבנה הלסת העליונה הפונה מעלה, לכאורה כדי לתפוס טרף (מילולית: "captor" - ללכוד בלטינית, "rhinus" - אף ביוונית). בהמשך סוג זה קיבל שמות נרדפים שונים שזוהו כסוגים נפרדים, ביניהם: Bayloria, Eocaptorhinus, Hyponous, Hypopnous, ו-Paracaptorhinus.
== מאפיינים ==
זוחל זה הגיע לאורך 30 ס"מ, עם גולגולת באורך 7 ס"מ והיה בעל מראה של דו-חיים כמו הלפוספונדילים והוא היה בעל מבנה לטאי בעל גוף שטוח ורגליים בעלות מפרקים פשוטים שהיו נמוכים יחסית. הגולגולת הייתה חרוטית בצורתה עם חוטם מחודד ושיניים חדות וחזקות כשהשיניים האחוריות דמו לאזמלים בצורתם, כשהלסת יכלה לנשוך בעוצמה. ככל הנראה היה זה טורף שניזון מחולייתנים קטנים ממנו או שהיה אוכל כל שגיוון בצמחייה.

הוא עצמו כנראה נטרף בידי הטורפים הגדולים יותר של הפרם, ביניהם הפליקוזאורים כמו הדימטרודון והמשפחה Varanopidae.

==קישורים חיצוניים==

* 

קטגוריה:בעלי חיים שתוארו ב-1895
קטגוריה:טקסונים שתוארו בידי אדוארד דרינקר קופ
קטגוריה:זוחלים מעידן הפלאוזואיקון
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1895
בגהרפטון

בגהרפטון (שם מדעי: Bageherpeton) הוא סוג נכחד של דו-חיים בן לסדרת הטמנוספונדילים שהתקיים באמריקה הדרומית של סוף הפרם, אשר היה קרוב משפחה של הארכגוזאורוס האירופאי ושל הפריונוסוכוס, הגדול שבדו-חיים מעולם.

סוג זה ידוע ממאובנים של לסת תחתונה משומרת חלקית מתצורות ריו דו ראסטו שבריו גראנדה דו סול, ברזיל והוא תואר למדע ב-2001 בידי החוקרים דיאז דה-סילבה (Dias-da-Silva) ומריו קוסטה ברברנה (Mário Costa Barberena), אשר קראו לו לכבוד העיר בג'ה (Bagé) לצד הסיומת: "herpeton" - "נע בזחילה", כלומר: "הזוחל של בג'ה". בסוג נכלל מין יחיד - B. longignathus, שפירושו מיוונית: "לסת ארוכה".

יצור זה הגיע לפי מבנה הלסת לאורך של 2 מטרים והיה בעל מבנה לסתות ושיניים חרוטיות כשל גאביאל הודי. מבנה הלסתות עזר לו לצוד דגים במים רדודים לאורך הביצות של ברזיל הקדומה.

==קישורים חיצוניים==

==הערות שוליים==

קטגוריה:טמנוספונדילים
קטגוריה:בעלי חיים שחיו בפרם באמריקה הדרומית
קטגוריה:מאובני טקסונים שתוארו ב-2001
ניסקו (מחוז)

מחוז ניסקו (בפולנית: Powiat niżański; בתעתיק לעברית: פוביאט ניז'נסקי) הוא מחוז בפרובינציית פודקרפצקיה, שבדרום-מזרח פולין. המחוז נוצר ב-1 בינואר 1999, כתוצאה מהרפורמות בממשל המקומי הפולני ב-1998. המושב המנהלי והעיר הגדולה ביותר של המחוז היא ניסקו (Nisko), השוכנת כ-57 קילומטר צפונית לבירת הפרובינציה ז'שוב. המחוז כולל גם את הערים רודניק על נהר סן, השוכנת 13 קילומטר דרומית-מזרחית לניסקו, ואולנוב, השוכנת 11 קילומטר מזרחית לניסקו.

המחוז משתרע על שטח של כ-785 קמ"ר. נכון לשנת 2019 מונה אוכלוסיית המחוז הכוללת כ-66,699 איש, מתוכם, 15,324 תושבים מתגוררים בניסקו, 6,710 ברודניק שעל נהר סן, 1,422 באולנוב, והאוכלוסייה הכפרית מוערכת בכ-43,243 איש.

== מחוזות סמוכים ==
מחוז ניסקו גובל במחוז יאנוב לובלסקי בצפון-מזרח, מחוז בילגוריי במזרח, מחוז ליז'נסק בדרום-מזרח, מחוז ז'שוב בדרום, מחוז קולבושובה בדרום-מערב ומחוז סטאלובה וולה בצפון-מערב.

== חלוקה מנהלית ==
המחוז מחולק לשבע גמינות (שלוש עירוניות-כפריות וארבע כפריות). אלה מופיעות בטבלה הבאה, בסדר יורד של אוכלוסייה.
{| border="2" cellpadding="3" cellspacing="0" style="font-size:90%;line-height:120%;" width="60%"
| גמינה
| סוג
| אזור (קמ"ר)
| אוכלוסייה (2019)
| מרכז מנהלי
|-
| ניסקו 
| עירוני כפרי
| 142.4
| 22,381
| ניסקו 
|-
| יז'ובה 
| כפרי
| 123.8
| 10,155
| יז'ובה 
|-
| רודניק על נהר סן 
| עירוני כפרי
| 78.7
| 10,121
| רודניק על נהר סן
|-
| אולנוב 
| עירוני כפרי
| 119.6
| 8,278
| אולנוב
|-
| הרשוקי 
| כפרי
| 168.3
| 6,103
| הרשוקי 
|-
| יארוצ'ין 
| כפרי
| 90.4
| 5,390
| יארוצ'ין 
|-
| קששוב 
| כפרי
| 62.4
| 4,271
| קששוב
|-
|}

== קישורים חיצוניים ==

* 

== הערות שוליים ==

קטגוריה:פולין: מחוזות
קטגוריה:פודקרפצקיה
ויקטור בוגאצ'וק

ויקטור בוגאצ'וק (ברומנית: Victor Bogaciuc; נולד ב-17 באוקטובר 1999 ברזינה שבמולדובה) הוא כדורגלן מולדובני המשחק בעמדת הקשר בקבוצת צ'ינדיה טרגובישטה מליגת המשנה ברומניה ובנבחרת מולדובה.

== קריירת מועדונים ==
בוגאצ'וק גדל במחלקת הנוער של זימברו קישינב.

ב-22 באפריל 2018 ערך את הופעת הבכורה שלו במועדון, בתיקו 1-1 נגד ספראנצה ניספורני במסגרת ליגת העל המולדובית. בסך הכל ערך 11 הופעות ליגה במדי המועדון.

ב-1 במרץ 2020 חתם בוגאצ'וק בפטרוקוב חנצ'שט מליגת העל המולדובית.

ב-2023 חתם בצ'ינדיה טרגובישטה מליגת המשנה ברומניה.

== קריירה בינלאומית ==
ב-1 בספטמבר 2021 ערך בוגאצ'וק את הופעת הבכורה שלו בנבחרת מולדובה, בהפסד 0–2 לנבחרת אוסטריה במסגרת מוקדמות מונדיאל 2022, וב-26 במרץ 2024 כבש שער בכורה בנבחרת במהלך משחק ידידות מול נבחרת איי קיימן. במהלך אותה השנה כבש עוד שער במדים הלאומיים במשחק ידידות מול נבחרת קפריסין.

== תארים ==
;פטרוקוב חנצ'שט
* הגביע המולדובי: 2019/20

== קישורים חיצוניים ==

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:כדורגלני זימברו קישינב
קטגוריה:כדורגלני נבחרת מולדובה
קטגוריה:מולדובנים שנולדו ב-1999
קרל כריסטופר ג'ורוול

קרל כריסטופר ג'ורוול (בשוודית: Carl Christoffer Gjörwell; 19 בינואר 1766 – 14 בנובמבר 1837) היה אדריכל שוודי. הוא היה אדריכל עירוני בסטוקהולם, שוודיה בין 1804 ל-1837.

== ביוגרפיה ==
ג'ורוול נולד בסטוקהולם, שוודיה, ב-19 בינואר 1766. הוא היה בנו של העיתונאי והסופר קרל כריסטופר ג'ורוול האב (1731–1811).

הוא למד באקדמיה המלכותית השוודית לאמנויות יפות ונשכר בשנת 1788 על ידי הצייר והאדריכל לואי ז'אן דספרז (1743–1804 לערך). בשנת 1794 ערך מסע לימודים לרומא. בשנת 1796 הועסק כסגן אדריכל העיר תחת אריק פלמסטדט (1741–1803).

חלק מעיצוביו כוללים את בית החולים של חיל המצב על קונגסהולמן (Garnisonssjukhuset) שהושלם בשנת 1834, הבניין הראשי של האקדמיה המלכותית של טורקו שנבנה בשנים 15–1802 בניהולו של צ'ארלס באסי (1772–1840), ובניין האקדמיה הישן בטורקו שנחנך בשנת 1817. כמו כן, בנה את ארמון האגה שנבנה בין השנים 1802–1805.

הוא נפטר ב-14 בנובמבר 1837.

==עבודות==
<gallery>
Ekotemplet_1a.jpg|חדר אוכל קייצי, 1790
Akatemiantalo,_Rothoviuksenkatu.jpg|בניין אקדמיה בטורקו, 1799-1817
Åda_Gods,_2016.jpg|בניין פרטי, 1803
Landstingshuset_kungsholmen_20060806.jpg|מבנה חיל מצב בסטוקהולם, 1834
Haga_slott_2008b.jpg|ארמון האגה, 1805
</gallery>

==קישורים חיצוניים==

* [https://sok.riksarkivet.se/sbl/Presentation.aspx?id=13088 ביוגרפיה]

קטגוריה:אדריכלים שוודים
קטגוריה:ילידי 1766
קטגוריה:נפטרים ב-1837
קרל כריסטופר ג'ורוול האב

קרל כריסטופר ג'ורוול (בשוודית: Carl Christoffer Gjörwell; 10 בפברואר 1731, לנדסקרונה - 26 באוגוסט 1811, סטוקהולם) היה עיתונאי שוודי, עורך פורה של כעשרים כתבי עת ומזמורי תהילים, שמזמוריו פורסמו במזמור המוראבי "סיונים ניה סנגר" ("שירי ציון חדשים") ובמקומות אחרים. שמו ניתן לחלופין כקארל כריסטופרסון ג'ורוול, קרל כריסטופר ג'ורוול או קרל קריסטופר ג'ורוול.

ג'ורוול למד באוניברסיטת לונד ובאוניברסיטת גרייפסוואלד בגרמניה לפני שהגיע לסטוקהולם כדי להיות ספרן בספרייה הלאומית של שוודיה.

== ביוגרפיה ==
ג'ורוול היה בנו הלא חוקי של לוטננט-קולונל כריסטופר דונאטסון פייף (נולד ב-1694). פייף קיבל תואר אבירות על ידי המלכה החדשה אולריקה אלאונורה בשנת 1719 תחת השם ארנספרה על שירותיו במערכה הנורווגית של 1716–1718. הוא היה נכדו של הסוחר המהגר הסקוטי דונלד פייף, שהקים עסקים בסטוקהולם.

הוא נרשם לאוניברסיטת לונד ועדיין לא הוכר על ידי פייף, והתייעץ עם הפרופסור להיסטוריה סוון לאגרברינג (1707–1787) באיזה שם עליו להשתמש. הפרופסור השיב: "זה אומר מעט באיזה שם אתה בוחר. עשה טוב (שוודית: Gjör well, עם איות מודרני gör väl) מה שאתה עושה, ויהיה לך שם טוב." הצעיר אהב את העצה, ומתוך שתי המילים האלה המציא את שם משפחתו.

== קריירה ספרותית ==
לאחר מספר שנים בלונד, הוא ערך (1750-51) משלחת מדעית להולנד ולצרפת, ולאחר מכן רצה בתחילה לצאת כמיסיונר לאנשי קויחוי בדרום אפריקה או לאינדיאנים הלנאפים של פנסילבניה. מאוחר יותר הוא שינה תוכניות ובשנת 1756 החל לשרת בספרייה הלאומית של שוודיה בסטוקהולם. משנת 1755 היה העורך של Den Svenska Mercurius, כתב העת השוודי המשמעותי הראשון לביקורת ספרות.

ג'ורוול נשא לאישה את בריטה-נורה מילרן בשנת 1765, ונולדו להם בן ושתי בנות. הבן היה האדריכל קרל כריסטופר ג'ורוול (1766–1837). הבת בריט-לואיז נישאה לקריגסקומיסאר (קולונל) קרל גוסטב אלמקוויסט והייתה אמו של קרל ג'ונאס לאב אלמקוויסט. הבת השנייה, גוסטבה, נישאה לג'ון לינדאל מנורקופינג.

בשנת 1772 נאלץ ג'ורוול לוותר על השליטה בחנות הספרים שלו לנושיו בגלל חוב שלא שולם בסך 140,000 דאלאר. ככל הנראה היה זה מפעל ההוצאה לאור, שהיה קשור לעסקי מכירת הספרים שלו, שגרם לקטסטרופה של ג'ורוול, אך הוא בכל זאת המשיך לעבוד כעורך כתבי עת וספרים. ג'ורוול היה עסוק בעיקר בהיסטוריה ובהיסטוריה ספרותית, והתעסק במיוחד בספרות הגרמנית. למרות הטעם הציבורי המשתנה, תפניות שונות של הגורל וכל תפנית נודדת שחלה בחייו, הוא נשא את כל ההיפוכים בשלווה סטואית, מאושר במשפחתו, בהעסקתו ובחייו הדתיים באולמות התפילה של האחים המוראביים הרנהוט.

ג'ורוול נפטר בשנת 1811 ונקבר בכנסיית סולנה.

==קישורים חיצוניים==

קטגוריה:סופרים שוודים
קטגוריה:ילידי 1731
קטגוריה:נפטרים ב-1811
איסור עבודת זר במקדש

איסור עבודת זר במקדש הוא מצוות לא תעשה מתרי"ג מצוות, לפיה אסור לזר לעבוד עבודות מסוימות במקדש שמיועדות לעבודת הכהנים.
== מקור וטעם המצוה ==
בספר במדבר נאמר:

וכן נאמר:

בטעם המצוה כתב ספר החינוך שכבוד המקדש הוא שיעבדו שם אנשים קבועים משבט קבוע בדומה למלך שיש לו משרתים קבועים, שלא ראוי שיתחלפו בתכיפות.

== דיני המצוה ==
הכינוי "זר" ניתן לכל מי שאינו כהן זכר וכוונתו שהוא כזר לעניין עבודה במקדש.

אמרו חכמים - <ref></ref>, כלומר רק בעבודות המיוחדות לכהנים אסור לזר לעבוד ועבודות אלו הם החל מקבלת הדם לאחר השחיטה. אבל שחיטה, הולכת העצים ואפילו הדלקת הנרות (במקרה שהוציא הכהן את המנורה החוצה לאחר שהכין אותם) מותרות בזר.

האיסור נוהג בין בזכרים ובין בנקבות, בין בזמן שבית המקדש קיים ובין בזמן שאינו. האיסור תקף גם לגבי כהן טמא או כהן בעל מום שחייבים על עבודה כשם שחייב עליה זר.

אם זר עבר ועבד עבודה אסורה לו, העבודה פסולה.

מתוך העבודות האסורות לזר ישנן ארבע עבודות שהעונש עליהן הוא מיתה והן: זריקת הדמים על המזבח, הקטרה, הקרבת הקורבן וניסוך המים והיין, ועליהן נאמר - . בשאר העבודות מי שעבד, עובר בלאו ולוקה והכלל הוא - אם אחרי עבודת הזר הכהן צריך לעשות עוד עבודה וזה לא גמר ההקרבה, לוקה ולא חייב מיתה. אמנם, בעבודות סילוק כגון דישון המזבח אינו חייב מיתה למרות שאין אחריהם עבודה.

==== זריקת דמים ====
חייב מיתה בין אם זרק בתוך ההיכל או זרק בעזרה בחוץ. בתוך זריקת דמים כלולה גם הזאת קרבנות המצורע.

==== הקטרה ====
חייב מיתה אם הקטיר (אפילו כזית) איברים או קומץ או לבונה על המזבח ואפילו אם הזיז את האיברים שלא נשרפו וקירב את זמן השריפה שלהם. וכן אם הקטיר קטרת על מזבח הזהב. אמנם מי שמקטיר קטורת ביום הכיפורים בקדש הקדשים אינו חייב מיתה עד שיקטיר מלא חפניו.

וכן מי שמסדר שני גזרי עצים על המערכה חייב מיתה מכיוון שהעצים נחשבים כקורבן.

=== שני איסורים ===
אם אדם שחלים עליו שני איסורי עבודה, עבד - חייב לגבי כל אחד מהאיסורים וכן התרת עבודה במקדש בשבת אינה חלה על זר. לדוגמה, אם זר עבד בשבת במקדש עבר גם על חילול שבת וגם על איסור עבודת זר. וכן אם כהן בעל מום עבד במקדש טמא, חייב בשני האיסורים.

== קישורים חיצוניים ==
* שלא יעבוד זר במקדש באתר ויקיטקסט.
* [https://www.etzion.org.il/he/talmud/seder-kodashim/massekhet-zevachim/איסור-עבודת-זר-במקדש איסור עבודת זר במקדש] באתר הר עציון.

== הערות שוליים ==

קטגוריה:תרי"ג מצוות
פתרוסים

פַּתְרֻסִים היה עם, שהיה בנו של מצרים, נכדו של חם, ונינו של נח.<ref></ref><ref></ref> פתרוס (באכדית: pa-tú-ri-si<ref></ref>) היה שמה של ארץ מצרים העליונה.<ref></ref>

== בספרות היהודית המאוחרת ==
לפי פירוש רש"י, שמם של הפתרוסים נגזר מכך שהיו חיים בים (פתרוסי ים).<ref>פירוש רש"י על דברי הימים א', פרק א', פסוק י"ב</ref>

רש"י מציין כי העם הכסלוחי והעם הפתרוסי היו מבצעים החלפות נשים, וכתוצאה מהחלפות אלו נוצר העם הפלשתי.<ref>פירוש רש"י על בראשית, פרק י', פסוק י"ד</ref>

=== אזכור בתרבות ===
השם "פתרוס" מופיע בפיוטו של רבי שלמה אבן גבירול, "שזופת שמש":

השימוש בשם זה בשיר בא לבטא את השיעבוד למצרים, שהיו אביו של פתרוס.<ref></ref>

== הערות שוליים ==

קטגוריה:בני חם
מרדכי שמואל גירונדי

רבי מרדכי שמואל גירונדי (ג' בתשרי ה'תק"ס, 2 באוקטובר 1799 - י"ב בטבת ה'תרי"ב, 4 בינואר 1852) היה רב וביוגרף יהודי איטלקי שחי ופעל במחצית הראשונה של המאה ה-19. רבה הראשי של פדובה ומחבר הלקסיקון הרבני 'תולדות גדולי ישראל וגאוני איטליה'.

==ביוגרפיה==
נולד לבן ציון אריה גירונדי, במשפחה רבנית בפדובה שבאיטליה. למד בבית המדרש לרבנים בפדובה ומאוחר יותר השלים את לימודיו כפרופסור לתאולוגיה (1824). רבותיו המובהקים היו: רבי מנחם עזריה קסטילנובו, רבי יעקב לוצאטו ורבי ישראל קוניון, אך בעיקר רבי אברהם חי רג'יו.

ב-1829 התמנה כעוזרו של רבה הראשי של פדובה, ושנתיים מאוחר יותר התמנה בעצמו למשרת הרב הראשי.

הוא חיבר מספר ספרים, הידוע שבהם הוא הלקסיקון הביוגרפי 'תולדות גדולי ישראל וגאוני איטליה' המבוסס על חיבור מוקדם יותר, 'זכר צדיקים לברכה', שהיה בידיו בכתב יד, פרי עטו של המקובל האיטלקי רבי חננאל ניפי ושעליו הוסיף 831 פריטים משלו, שני שלישים מהם אינם מופיעים באף לקסיקון רבני קודם.

חלק ממכתביו של גירונדי פורסמו בכרכי המאסף כרם חמד.

==מספריו==
גלריה מספריו, לחיצה על אחת התמונות תפתח את הספר לדפדוף ועיון מקוון:
<gallery mode="packed" heights="250px">
קובץ:Toldot gedole Yiśrael u-geʼone Italyah.pdf|דף=5|תולדות גדולי ישראל וגאוני איטליאה
קובץ:Toldot gedole Yiśrael vezekher tsadikim li-verakhah.pdf|דף=5|תולדות גדולי ישראל וספר זכר צדיקים לברכה
קובץ:תוכו רצוף אהבה 24351.pdf|דף=1|תוכו רצוף אהבה
</gallery>

==לקריאה נוספת==
* משה הלל, מסכת תמורות: תולדות ר' מרדכי שמואל גירונדי מפאדובה, ירושלים: קהילות ישראל - המרכז למורשת העם היהודי, תשפ"ב.

==קישורים חיצוניים==

* 
* [https://www.encyclopedia.com/religion/encyclopedias-almanacs-transcripts-and-maps/ghirondi-mordecai-samuel-ben-benzion-aryeh גירונדי, מרדכי שמואל בן בנציון אריה] באנציקלופדיה יודאיקה
* [https://babel.hathitrust.org/cgi/pt?id=nyp.33433075500359&view=1up&seq=1 ספרו 'תולדות גדולי ישראל']
* 
* 

==הערות שוליים==

קטגוריה:פדובה: רבנים
קטגוריה:ביוגרפים יהודים
קטגוריה:ילידי 1799
קטגוריה:נפטרים ב-1852
סטרופקוב

סטרופקוב (בסלובקית: Stropkov) היא עיר במחוז פרשוב שבסלובקיה.

== היסטוריה ==
העיר סטרופקוב הייתה עיר מחוז, מרכז כלכלי, חברתי ותרבותי בצפון זמפלין . היא שוכנת בעמק בהרי הבסקידים הנמוכים (NIZKE BESKYDY), על הגדה השמאלית של נהר אונדבה , בקרבת הגבול עם פולין, מצפון-מזרח לערים פרשוב וקושיצה. מקורותיו כיישוב סלובקי עתיק מגיעים למאה ה-13.

עדויות כתובות ראשונות על העיירה קיימות משנת 1404. השליט הראשון של העיר היה לדיסלאב סוטוגורסקי. בשנת 1408 הוזכרה לראשונה הטירה של העיר - קסטלום. העיר השתייכה לממלכת הונגריה, אחר כך לממלכת הבסבורג (האימפריה הרומית הקדושה, האימפריה האוסטרית ולבסוף האימפריה האוסטרו-הונגרית), ומשנת 1918 לרפובליקה הצ'כוסלובקית.<ref></ref>

בשנת 1785 נמצאו בעיירה כ-204 בתים ו-1326 תושבים. סטרופקוב הייתה העיר השלישית עם מספר התושבים הרב ביותר באזור זמפלין עם 87 בעלי מלאכה (שנת 1778). מצב זה נמשך בשנים הבאות: 1848, 1918 ו-1945, עד 1960. מאז המאה ה-18 החלה העיר להתפורר. בשנת 1828 היו 201 בתים ו-2,250 תושבים. בשנת 1869 גרו שם 2,502 תושבים ואילו בשנת 1900 רק 2,276. משנת 1870 עקרו תושבים רבים למדינות אחרות.

בין שתי מלחמות העולם השתייכה סטרופקוב לאחד האזורים הבלתי מפותחים והעניים ביותר בסלובקיה. מלבד החקלאות, תושבי העיר התפרנסו מתעשיית המלאכה המסורתית ועבודה ביערות. במהלך שנות מלחמת העולם השנייה, הירידה הכלכלית הייתה בעיצומה. רק 487 בתים עם 3,311 תושבים מילאו את שטחה של סטרופקוב בזמן המלחמה. מלבד המצב המסובך שלאחר המלחמה, ניכר כי לבניית מפעל טסלה וחברות רבות אחרות הייתה תרומה חשובה לשינויים מהותיים בדמוגרפיה ובתשתיות. כאשר רק 2,695 אנשים בשנת 1950 גרו בעיר, בשנת 1991 כבר היו 9,719 אנשים.

== יהדות סטרופקוב ==

== קישורים חיצוניים ==

* 

==הערות שוליים==

קטגוריה:סלובקיה: ערים
קטגוריה:יישובים שהוקמו במאה ה-13
תורת המספרים האדיטיבית

תורת המספרים האדיטיבית היא תת-תחום של תורת המספרים העוסק בחקר קבוצות של מספרים שלמים והתנהגותן ביחס לפעולת החיבור. באופן מופשט יותר, תורת המספרים האדיטיבית חוקרת שאלות דומות בחבורות אבליות ובחבורות למחצה אבליות. 

הגדרה עיקרית בתורת המספרים האדיטיבית היא הסכום של שתי תת-קבוצות A ו- B של חבורה אבלית G ,

: <math>A + B = \{a+b : a \in A, b \in B\};</math>

בעיות מרכזיות רבות עוסקות בחישוב קבוצות מהצורה 
<math> A+A </math>, או <math> A+A+A </math> וכו', כאשר A היא קבוצה מעניינת של מספרים טבעיים. שתי בעיות קלאסיות מסוג זה הן השערת גולדבך (שהיא ההשערה שכל מספר זוגי הוא סכום של שני ראשוניים-כאן A היא קבוצת הראשוניים) ובעיית וארינג (שבה A היא קבוצת החזקות ה-kיות של שלמים).

==תוצאות מרכזיות==

1. וינוגרדוב הוכיח את השערת גולדבך החלשה לפיה כל מספר אי זוגי גדול מספיק הוא סכום של שלושה ראשוניים, ולכן כל מספר זוגי גדול מספיק הוא סכום של ארבעה ראשוניים. 

2. הילברט הוכיח את השערת וארינג לפיה לכל מספר שלם k > 1 יש קבוע C(k) שעבורו כל מספר טבעי הוא סכום של C(k) חזקות kיות. 

==כלים==
כלים מרכזיים בתורת המספרים האדיטיבית הם שיטת המעגל של הארדי-ליטלווד, שיטות נפה וצפיפות שנירלמן.

== קישורים חיצוניים ==
"Additive number theory", Encyclopedia of Mathematics, EMS Press, 2001 [1994] *
* 

Weisstein, Eric W. "Additive Number Theory". MathWorld. *

קטגוריה:תורת המספרים האדיטיבית
The Hardest Part (אלבום של נואה סיירוס)

The Hardest Part (בעברית: החלק הקשה ביותר) הוא אלבום הבכורה של הזמרת-יוצרת האמריקאית נואה סיירוס. האלבום יצא לאור ב-16 בספטמבר 2022, על ידי חברות התקליטים קולומביה רקורדס ו-RECORDS. מתוך האלבום יצאו הסינגלים "I Burned LA Down", "Mr. Percocet" ו-"Ready to Go".<ref name="IBLAD"></ref>

על מנת לקדם את האלבום, יצאה סיירוס לסיבוב ההופעות העולמי הראשון שלה, "The Hardest Part Tour", שאירע באירופה ואמריקה הצפונית והחל באוגוסט 2022.<ref></ref><ref></ref><ref></ref>

== רקע והכרזה ==
האלבום The Hardest Part נוצר ביחד עם המפיק מייק קרוסי, הידוע בשיתופי הפעולה שלו עם דה 1975, וולף אליס וארקטיק מאנקיז. על העבודה עימו אמרה סיירוס: "מצאתי מקום בטוח ליצור מוזיקה עם אנשים שאני אוהבת וסומכת עליהם. התהליך היה ממש מרפא עבורי. בפעם הראשונה, אני חושפת את האמת השלמה והכנה שלי".<ref></ref>

ב-27 ביולי, הודיעה סיירוס על תאריך מחודש של צאת האלבום לאחר עקב עיכובים בייצור שייצא לאור ב-16 בספטמבר.<ref></ref>

== קידום וסינגלים ==
הסינגל המוביל מתוך האלבום "I Burned LA Down" יצא לאור ב-8 באפריל 2022 לצד הכרזת האלבום. זוהי בלדת קאנטרי פופ ואינדי פולק,<ref name="RS-Jimmy" /> שעומדת בניגוד לכאב הלב של פרידה עם האימה סביב עונת השריפות בקליפורניה ושינויי האקלים. השיר לווה בקליפ שהציג את סיירוס כשלהבות מקיפות אותה.<ref></ref> היא ביצעה אותו ב"ג'ימי קימל לייב!" ב-20 באפריל 2022.<ref name="RS-Jimmy"></ref>

"Mr Percocet" יצא לאור כסינגל השני מהאלבום ב-13 במאי 2022.<ref></ref>

ב-9 ביוני היא הודיעה שיהיה סינגל שלישי בסגנון "July". מאוחר יותר, הוכרז שהשיר הוא "Ready to Go", אשר יצא לאור ב-23 ביוני 2022.<ref></ref>

== רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור The Hardest Part
!אזור
!תאריך יציאה
!פורמט
!חברת תקליטים
!מקור
|-
! rowspan="2" |כלל העולם
|15 ביולי 2022
|הורדה דיגיטלית • הזרמת מוזיקה
|קולומביה • RECORDS
|<ref>Release formats for The Hardest Part on June 25, 2022:
* </ref>
|}

==קישורים חיצוניים==

==הערות שוליים==

קטגוריה:אלבומי בכורה מ-2022
קטגוריה:אלבומי נואה סיירוס
קטגוריה:אלבומים באנגלית
קטגוריה:אלבומי חברת קולומביה רקורדס